《中秋与郭恒饮从弟宅忽闻猘犬陆梁恒惊去风清月白临别惘然次日移诗从弟和以寄怀》
元代·郭钰

兔罝雉网林中边，鸿飞冥冥谁使然。欲归故山弄明月，如隔弱水招飞仙。

苍生何时各安堵，贱子今日嗟倒悬。千金不留鲁连住，铜驼荆棘愁风烟。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。